3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ลักษณะผลิตภัณฑ์ของบริษัทแบ่งเป็นประเภทใหญ่ ๆ ตามโครงสร้างรายได้ดังนี้

3.1.1 ท่อสแตนเลส (STAINLESS TUBE)

บริษัทผลิตท่อเหล็กไร้สนิมหรือท่อสแตนเลสจากม้วนสแตนเลส ซึ่งสามารถผลิตท่อได้ตามมาตรฐาน

ในประเทศและต่างประเทศ เช่น AMERICAN SOCIETY FOR TESTING AND MATERIALS
(ASTM), JAPAN INSTITUTE FOR STANDARDIZATION (JIS), DETUSCHES INSTITUT
FUR NORMUNG (DIN) เป็นต้น

ท่อสแตนเลสสามารถแยกตามคุณสมบัติของท่อออกเป็น 3 ประเภทหลัก คือ

1.  ท่ออุตสาหกรรมหนักทั่วไป (INDUSTRIAL TUBE) ประกอบด้วยชนิดที่เป็นท่อสแตนเลสธรรมดา

และท่อกึ่งลบตะเข็บ (SEMI-SEAMLESS TUBE) เป็นท่อสแตนเลสผิวด้านที่เน้นความคงทนแข็งแรง
นิยมนำไป

ใช้ในส่วนของหม้อต้มน้ำ (BOILER) เครื่องแลกเปลี่ยนความร้อน (HEAT EXCHANGER)
และเครื่องระเหย(EVAPORATOR) โรงงานอุตสาหกรรมที่นิยมนำไปใช้ ได้แก่
อุตสาหกรรมผลิตน้ำตาลซึ่งมักจะใช้ท่อกึ่งลบตะเข็บ

เป็นส่วนใหญ่ อุตสาหกรรมเคมี อุตสาหกรรมผลิตเยื่อกระดาษและอุตสาหกรรมอื่น ๆ

2. ท่ออุตสาหกรรมอาหาร (SANITARY TUBE) คือท่อกึ่งลบตะเข็บภายใน (SEMI-SEAMLESS
TUBE)

ที่มีผิวภายในเรียบเพื่อไม่ให้สารที่ผ่านมาติดอยู่ภายในท่อและทนต่อการกัดกร่อนของกรดและด่าง
จึงเป็นท่อที่ใช้ใน

ขั้นตอนการผลิตเครื่องดื่มและอาหารนิยมนำไปใช้ในอุตสาหกรรมน้ำดื่ม เช่น โคคาโคลา เป๊ปซี่
อุตสาหกรรมเกี่ยวกับ

นม เช่น โรงงานผลิตนมสดบรรจุขวดและนมข้น อุตสาหกรรมผลิตเครื่องกระป๋อง เช่น
โรงงานปลากระป๋องและผลไม้กระป๋อง อุตสาหกรรมผลิตเครื่องกรองน้ำ เป็นต้น

3. ท่อเฟอร์นิเจอร์หรือท่อขัดเงา (ORNAMENTAL TUBE)
เป็นท่อสแตนเลสที่ใช้ในอุตสาหกรรมก่อสร้าง

ที่ผ่านการขัดเงาเพื่อให้เกิดความสวยงาม ซึ่งจะนำมาตบแต่งอาคาร เช่น ประกอบเป็นราวบันได
มือจับประตู ราวกัน

ตก ระเบียงอาคาร ประตูหน้าบ้าน รั้วบ้านและประกอบเป็นเฟอร์นิเจอร์ เช่น เก้าอี้ โต๊ะ
โต๊ะในห้องครัว ชั้นวางของ

ราวพักผ้าและอุปกรณ์ใช้ในห้องน้ำ เป็นต้น

3.1.2 แผ่นสแตนเลส

แผ่นสแตนเลสที่บริษัทผลิตสามารถแยกออกเป็น 2 ประเภทหลัก คือ

1.  แผ่นสแตนเลสทั่วไป เกิดจากการนำม้วนสแตนเลส (SHEET IN COIL)
    มาดัดตรงให้เรียบแล้วตัด

ตามความยาวที่ต้องการใช้ในโรงงานอุตสาหกรรมทั่วไป ในส่วนของหม้อต้มน้ำ (BOILER)
เครื่องแลกเปลี่ยนความ

ร้อน (HEAT EXCHANGER) และเครื่องระเหย (EVAPORATOR)
โรงงานอุตสาหกรรมที่นิยมนำไปใช้ ได้แก่ โรงงาน

ผลิตตู้เย็น โรงงานผลิตบานพับประตู โรงงานผลิตโต๊ะ ตู้ เตา
โรงงานผลิตตามใบสั่งหรือออกแบบเฉพาะงานโรงงาน

ประกอบรถยนต์

2. แผ่นสแตนเลสตบแต่งอาคารคือแผ่นสแตนเลสซึ่งผ่านขั้นตอนการผลิต เพื่อให้เกิดความสวยงาม
เหมาะสมกับการนำไปตบแต่งอาคารและลิฟท์ บริษัทสามารถผลิตแผ่นสแตเลสประเภทนี้ได้ 2
ลักษณะดังนี้

1.  แผ่นสแตนเลสขัดเงาแบบกระจก (แผ่น MIRROR) คือ แผ่นสแตนเลสที่นำมาขัดจนมี

ความเงางามเทียบเท่ากระจกเงา ผลิตภัณฑ์ที่ได้จะนำมาใช้ตบแต่งอาคารและใช้ทดแทนกระจกเงา

2.2 แผ่นสแตนเลสขัดเงาลายเส้นผม คือ แผ่นสแตนเลสที่นำมาขัดให้มีลายเส้นเป็นทางตรง

เพื่อความสวยงามในการตบแต่งตามความต้องการ

3.1.3 เพลาสแตนเลส คือ อุปกรณ์สแตนเลสที่ได้มาจากการนำแท่งหรือเส้นสแตนเลส ลักษณะ

กลมตัน (WIRE ROD) มาผ่านเครื่องรีดให้ได้ขนาดเล็กลงตามความต้องการแล้วตัดเป็นท่อน
นิยมนำมาใช้ในโรงงาน

ผลิตบานพับประตู ที่คล้องกุญแจ โรงงานผลิตตะแกรงสแตนเลส ตู้เย็นสแตนเลส
ใช้ประกอบโครงของใบตีน้ำนากุ้ง

ทำห่วงเกี่ยวอวนและแห เป็นต้น

3.1.4 อื่น ๆ

เนื่องจากบริษัทเล็งเห็นถึงการเพิ่มขึ้นของความต้องการใช้สแตนเลส รวมทั้งการขยายตัวของการ

นำสแตนเลสไปใช้ประโยชน์ในอุตสาหกรรมใหม่ ๆ บริษัทจึงได้มีการผลิตผลิตภัณฑ์ใหม่ ๆ เช่น
ท่อสแตนเลสหน้า

ตัดสี่เหลี่ยม ฉากสแตนเลส แบนสแตนเลสและอุปกรณ์เชื่อมต่อต่าง ๆ เช่น ข้อต่อ ข้องอ สามทาง
มือจับประตู

อุปกรณ์ตบแต่งรั้วอาคารต่าง ๆ เช่น หัวเสารูปแบบต่าง ๆ
สำหรับใช้ในอุตสาหกรรมก่อสร้างและตบแต่ง เป็นต้น

ทั้งนี้เพื่อเป็นการให้บริการลูกค้าได้ครบวงจร ดังมีรายละเอียดดังนี้

แบนสแตนเลส (FLAT BAR) คือ สแตนเลสหน้าตัดสี่เหลี่ยมหน้ากว้างตั้งแต่ 10 นิ้วลงมา ใช้ใน

อุตสาหกรรมเฟอร์นิเจอร์ ในส่วนของการตบแต่งราวบันได ราวกันตก นอกจากนี้
ยังใช้ในอุตสาหกรรมประมง

ในส่วนของกาบเรือหรือราวกันตกในเรือยอร์ชหรือเรือโดยสารอีกด้วย

เหล็กฉากสแตนเลส (ANGLE BAR) คือ
ฉากสแตนเลสสามเหลี่ยมที่ใช้เป็นโครงสร้างในการผลิตอุปกรณ์ต่าง ๆ เช่น
ชั้นวางของโต๊ะและฐานวางของในอุตสาหกรรมเคมีและอุตสาหกรรมอาหาร

ท่อสแตนเลสหน้าตัดสี่เหลี่ยม
คือท่อสแตนเลสที่มีหน้าตัดสี่เหลี่ยมสำหรับนำไปใช้ในอุตสาหกรรมเฟอร์นิเจอร์

อุปกรณ์เชื่อมต่อสแตนเลส (FITTING) คือ อุปกรณ์สำหรับไว้ใช้ในอุตสาหกรรมสแตนเลสทั่วไป

เช่น ข้องอ สามทาง ข้อต่อ ข้อลด เป็นต้น

มือจับประตู (DOOR HANDLE) คือท่อสแตนเลสที่นำมาดัดเป็นรูปเพื่อใช้ประกอบกับประตูทั่วไป

ท่อทองแดง เป็นท่อทองแดงที่มีลักษณะเป็นท่อทองแดงแข็งหรือท่อทองแดงอ่อน ซึ่งการใช้งาน

ของท่อทองแดงแข็งนั้น จะใช้เป็นทางเดินของน้ำร้อนหรือน้ำเย็น
ซึ่งจะฝังอยู่ในโครงสร้างของอาคารเป็นหลัก

นอกจากนี้ยังสามารถนำไปใช้เป็นทางเดินของกาซซี่งใช้ในโรงพยาบาลต่าง ๆ ได้ด้วย
ในขณะที่ท่อทองแดงอ่อน

จะลักษณะเป็นขดและจะใช้เป็นตัวผ่านความเย็นในตู้เย็น เครื่องปรับอากาศ เป็นต้น

ท่อทองเหลือง ท่อทองเหลืองจะมีลักษณะที่เป็นสีทองและเงา
ดังนั้นจึงนำมาใช้ในอุตสาหกรรมก่อสร้างในการตบแต่งอาคาร เช่น ประกอบเป็นราวบันได
ราวกันตก ประตูหน้าบ้าน รั้วบ้าน และสามารถนำมาประกอบเป็นเฟอร์นิเจอร์ได้อีก เช่น เก้าอี้
โต๊ะ อุปกรณ์ใช้ในห้องน้ำ เป็นต้น

2.  การตลาด

บริษัทได้จัดแบ่งการทำตลาดสแตนเลส โดยแบ่งเป็นตลาดสแตสเลสในประเทศไทยและต่างประเทศ
ซึ่งแต่ละตลาดจะมีความแตกต่างในการดำเนินการ และการกระจายสินค้าสู่กลุ่มผู้บริโภค
สำหรับกลุ่มลูกค้าของตลาดสแตนเลสนั้น
เป็นกลุ่มลูกค้าที่หลากหลายและครอบคลุมฐานลูกค้ากว้างซึ่งนำผลิตภัณฑ์ไปใช้ในธุรกิจอุตสาหกรรมต่าง
ๆ เช่น อุตสาหกรรมน้ำตาล อุตสาหกรรมกระดาษ อุตสาหกรรมเคมีและปิโตรเคมี
อุตสาหกรรมน้ำมันและแก๊ส อุตสาหกรรมก่อสร้างและงานตบแต่ง
และอุตสาหกรรมอาหารและเครื่องดื่มโดยที่บริษัทจะมุ่งเน้นสินค้าประเภทท่อสแตนเลสป็นหลัก
เนื่องจากบริษัทมีเทคโนโลยีและความชำนาญในการผลิตและการตลาดซึ่งบริษัทมีกลยุทธ์การขายและการตลาดสรุปได้ดังนี้

3.2.1 กลยุทธ์ในการแข่งขันโดยสังเขป

การแข่งขันในธุรกิจสแตนเลสในประเทศไทยค่อนข้างรุนแรง โดยมีผู้ประกอบการรายใหญ่ใน

ประเทศจำนวนประมาณ 6 ราย รวมทั้งมีการแข่งขันจากประเทศจีน ทั้งนี้
ปัจจุบันมีลูกค้าบางรายเริ่มหันไปนำ

เข้าสินค้าจากประเทศจีนทดแทนการสั่งซื้อจากบริษัทเนื่องจากมีราคาที่ต่ำกว่า
ถึงแม้จะมีคุณภาพที่ไม่เทียบ

เท่ากับสินค้าของบริษัทก็ตาม สำหรับในส่วนของตลาดต่างประเทศ มีการแข่งขันไม่รุนแรงนัก
คู่แข่งส่วนมากเป็นผู้ประกอบการภายประเทศของแต่ละประเทศนั้น ๆ
อย่างไรก็ตามเนื่องจากบริษัทเป็นผู้ผลิตท่อสแตนเลสรายใหญ่

ที่สุดในประเทศไทยที่มีประสบ การณ์ยาวนานกว่า 34 ปี พร้อมทั้งมีเครื่องจักรที่ทันสมัยและคุณภาพดี
สามารถ

ผลิตสินค้าที่มีมาตรฐานเทียบเท่าต่างประเทศ อีกทั้งยังสามารถผลิตสินค้าบางประเภท เช่น
ท่อกึ่งลบตะเข็บภาย

ใน (SANITARY TUBE)
ซึ่งยังมีคู่แข่งในประเทศน้อยรายรวมทั้งสามารถผลิตท่อสแตนเลสได้หลายขนาดมากกว่าผู้ประกอบการรายอื่น
ทำให้เป็นการยากสำหรับคู่แข่งในการเข้ามาแย่งชิงส่วนแบ่งตลาด
ประกอบกับบริษัทเองพยายามที่จะพัฒนาผลิตภัณฑ์และบริการตลอดจนขยายฐานลูกค้าไปในอุตสาหกรรมใหม่
ๆ เช่น อุตสาหกรรมปูนซีเมนต์ ปิโตรเคมี เพื่อคงความเป็นผู้นำในอุตสาหกรรมอยู่ตลอด
โดยบริษัทมีกลยุทธ์ในการแข่งขันดังนี้

1.  คุณภาพสินค้า

  ด้วยเครื่องจักรที่ทันสมัยและเทคโนโลยีในการอบสแตนเลสแบบ BRIGHT ANNEAL จาก

เยอรมัน ทำให้บริษัทสามารถผลิตท่อสแตนเลสที่มีผิวท่อที่เรียบเสมอ ไม่มีรอยดำ
คุณภาพสม่ำเสมอทั้งท่อ ช่วย

ลดเวลาและต้นทุนในการผลิตเนื่องจากสามารถอบท่อได้เลยโดยไม่ต้องผ่านการตัดให้เป็นท่อสั้นก่อน
นอกจากนี้บริษัทยังสามารถผลิตท่อสแตนเลสขัดเงาได้ที่ความละเอียดมากกว่าคู่แข่ง
และในปัจจุบันบริษัทยังเป็นบริษัท

แรกในประเทศไทย ที่สามารถผลิตท่อกึ่งลบตะเข็บภายใน (SANITARY TUBE)
ซึ่งเหมาะสำหรับใช้ในโรงงานอุตสาหกรรมอาหารเพื่อไม่ทำให้อาหารติดค้างภายในท่อจนทำให้เกิดแบคทีเรียที่ทำให้อาหารเน่าเสียได้ง่ายทำให้

ได้สินค้าที่มีอายุการใช้งานที่นานกว่า

2.  ราคา

  เมื่อเทียบกับสินค้าที่นำเข้าจากต่างประเทศ สินค้าของบริษัทจะมีราคาถูกกว่าสินค้านำเข้า

จากต่างประเทศ
ยกเว้นสินค้าที่นำเข้ามาจากประเทศจีนซึ่งจะมีราคาใกล้เคียงหรือถูกกว่าสินค้าจากบริษัท
และคุณภาพจะไม่เท่าเทียมกับสินค้าของบริษัท ทั้งนี้เนื่องจากต้นทุนค่าแรงและค่าขนส่งที่ถูกกว่า
ในขณะที่คุณภาพ

ของสินค้าเท่าเทียมกับของต่างประเทศ เมื่อเทียบกับผู้ผลิตในประเทศรายอื่น
สินค้าของบริษัทจะมีราคาสูงกว่าประมาณร้อยละ 3 - 5 ขึ้นอยู่กับจำนวนที่สั่งซื้อ
ทั้งนี้ลูกค้าในประเทศก็ยังยินดีที่จะจ่ายในราคาที่สูงกว่าตลาด

เพราะทราบถึงคุณภาพสินค้าของบริษัทที่เหนือกว่าในแง่ของความทนทานและประโยชน์ของการนำไปใช้ทำให้

ลูกค้าไม่ต้องเปลี่ยนหรือซ่อมบ่อย ๆ ถ้าบริษัทส่งสินค้าออก
ราคาสินค้าของบริษัทจะใกล้เคียงกับคู่แข่งขัน

โดยมีคุณภาพที่ได้มาตรฐานเทียบเท่าต่างประเทศ
รวมทั้งบริษัทได้เพิ่มในด้านการส่งมอบสินค้าที่ตรงเวลาเพื่อ

สร้างความพึงพอใจสูงสุดให้กับลูกค้า จึงทำให้บริษัทมีลูกค้าต่างประเทศเพิ่มมากขึ้นเรื่อย ๆ

โดยปกติราคาขายสินค้าสำเร็จรูปของบริษัท จะผันแปรตามราคาวัตถุดิบสแตนเลสประเภทรีด

ร้อนและรีดเย็นที่เปลี่ยนแปลงไปตามราคาตลาดโลกของนิเกิ้ล
อย่างไรก็ตามนโยบายการกำหนดราคาขายในประเทศจะกระทำได้ง่ายกว่าราคาขายต่างประเทศ
เนื่องจากบริษัทมีส่วนแบ่งตลาดในประเทศสูดสุดเมื่อเทียบ

กับคู่แข่งขัน โดยการกำหนดราคาขายจะขึ้นอยู่กับประเภทสินค้าสำเร็จรูป กล่าวคือ
ถ้าสินค้าที่ยังไม่มีคู่แข่งหรือคู่แข่งน้อยรายจะตั้งราคาไว้สูง
แต่ถ้ามีคู่แข่งขันมากก็จะตั้งราคาให้สูงกว่าต้นทุนการผลิตเล็กน้อย สำหรับในส่วน

ของตลาดต่างประเทศ บริษัทยังคงใช้นโยบายการกำหนดราคาเช่นเดียวกับราคาขายในประเทศ
แต่ต้องมีการพิจารณาแนวโน้มการเปลี่ยนแปลงราคาวัตถุดิบในช่วงของการส่งมอบสินค้าในระหว่างการเสนอราคาขาย

3.  การส่งมอบ

  บริษัทมีความได้เปรียบเหนือคู่แข่งขันในด้านการกำหนดวันส่งมอบที่รวดเร็ว สืบเนื่องมา

จากกำลังการผลิตที่มากกว่า
เทคโนโลยีที่ทันสมัยสามารถผลิตสินค้าได้รวดเร็วขึ้นอีกทั้งมีการบริการจัดส่งถึง

สถานที่ในเขตกรุงเทพมหานครและปริมณฑล ส่วนต่างจังหวัดหากมีจำนวนมาก
ทางบริษัทก็ทำการจัดส่งด้วย

บริษัทมีการบริการแบบทยอยส่ง
ซึ่งลูกค้าไม่ต้องแบกภาระการเก็บสินค้าเช่นเดียวกับการนำเข้าจากต่างประเทศ
ทำให้ลูกค้าสามารถสั่งซื้อเป็น QUARTER หรือเป็น JOB
ได้โดยไม่ต้องเก็บสินค้าคงคลังไว้เป็นจำนวนมาก

4.  มาตรฐานอุตสาหกรรมในประเทศไทยและต่างประเทศ

  บริษัทได้รับมาตรฐานอุตสาหกรรม มอก. 1006 – 35 สำหรับสินค้าท่อสแตนเลสตั้งแต่ปี

2539 และตั้งแต่ไตรมาสที่ 2 ของปี 2540 บริษัทได้มาตรฐาน ISO9002 Version 2000
จากสถาบัน RWTUV

(THE TUV CERT CERTIFICATION BODY OF RHEINISCHE-WESTFALISCHER TUV E.V.)
ซึ่งเป็น

บริษัทเยอรมันที่เป็นผู้ออกใบรับรองในกลุ่มผู้ผลิตท่อสแตนเลสในประเทศยุโรปทั้งหมด
และบริษัทได้รับมาตร

ฐาน 3A CERTIFICATE สำหรับท่อสแตนเลสที่ใช้กับอุตสาหกรรมอาหาร

5.  ความหลากหลายของสินค้า

  เนื่องจากบริษัทสามารถผลิตสินค้าได้หลายประเภท ได้แก่ ท่อสแตนเลสประเภทต่าง ๆ

แผ่นสแตนเลสประเภทต่าง ๆ และสินค้าสแตนเลสอื่น ๆ อีกมาก
รวมถึงสามารถผลิตท่อสแตนเลสได้หลาย

ขนาด โดยผลิตได้ตั้งแต่ขนาดเล็กไปจนถึงขนาดใหญ่ เช่น
สามารถผลิตท่อสแตนเลสได้ตั้งแต่ขนาดเส้นผ่า ศูนย์กลางรวมรอบนอก (OUTSIDE DIMETER)
ตั้งแต่ 9.5 - 508 มม.
จึงทำให้ลูกค้าของบริษัทสามารถสั่งซื้อผลิตภัณฑ์สแตนเลสหลายประเภทและหลายขนาดได้พร้อมกันในเวลาเดียวกัน

3.2.2 การจำหน่ายและช่องทางการจำหน่าย

สินค้าของบริษัทจะจำหน่ายทั้งในประเทศและต่างประเทศ โดยมีสัดส่วนการจำหน่ายในประเทศ

และต่างประเทศเท่ากับร้อยละ 69 และ 31 ของยอดขายรวมตามลำดับในปี 2550
สำหรับช่องทางการจำหน่าย

นั้น มีทั้งที่ขายผ่านผู้ขายส่ง ตัวแทนจำหน่าย และขายตรงต่อลูกค้า ซึ่งมีสัดส่วนดังต่อไปนี้

ตลาดในประเทศ

2548 (%) 2549(%) 2550 (%)

1. ขายผ่านบริษัทผู้ขายส่ง 43 45 45

2. ขายตรงต่อลูกค้า 31 23 23

ตลาดต่างประเทศ

2548 (%) 2549 (%) 2550 (%)

1. ขายผ่านบริษัทผู้ขายส่ง 22 30 31

  2. ขายตรงต่อลูกค้า 4 2 1

  รวมทั้งสิ้น 100 100 100

ตลาดในประเทศ

บริษัทจะจำหน่ายสินค้าผ่านช่องทางการจำหน่าย 2 ทาง คือ

1.  การขายผ่านบริษัทผู้ค้าส่ง

  บริษัทได้มีการจำหน่ายโดยผ่านบริษัทผู้ค้าส่งหรือ “STOCKIST” ซึ่งในปัจจุบันมีบริษัทค้าส่งทั้ง

ในกรุงเทพและปริมณฑล โดยเน้นการขายเป็นงวด ๆ
ตามเงื่อนไขและระยะเวลาการชำระเงินซึ่งกำหนดตามปริมาณการสั่งซื้อของแต่ละราย ทั้งนี้
บริษัทจะได้ประโยชน์จากการขายผ่านผู้ค้าส่งดังนี้

1.  เพื่อประโยชน์ในการกระจายสินค้าได้มากขึ้น โดยสามารถกระจายไปในกลุ่มคู่ค้าของผู้

ค้าส่งของผู้ขายส่ง

2.  เพื่อประโยชน์ในการวางแผนการผลิตและการสั่งซื้อวัตถุดิบ เนื่องจากคำสั่งซื้อจะมาล่วง

หน้าเป็นงวด ๆ

3.  เพื่อประโยชน์ในการบริหารสินค้าคงคลังทำให้การบริหารสินค้าคงคลังง่ายขึ้นไม่ต้องผลิต

เพื่อเก็บ STOCK มากเกินความจำเป็น

2.  การขายตรง (END USER)

  บริษัทมีการขายตรงให้ผู้ผลิตรายย่อยหรือโรงงานต่าง ๆ เช่น โรงงานน้ำตาล โรงงานประกอบ

เฟอร์นิเจอร์ รวมทั้งโครงการในอุตสาหกรรมใหม่ ๆ เช่น ปิโตรเคมี อาหาร เครื่องดื่ม
ซึ่งมีปริมาณการสั่งซื้อ

ครั้งละมาก ๆ ลูกค้ากลุ่มนี้สั่งซื้อสินค้าจากบริษัท
เนื่องจากมีความต้องการสินค้าที่มีคุณภาพสูงเทียบเท่าต่าง

ประเทศ
ในขณะเดียวกันก็ต้องการระยะเวลาการจัดส่งที่รวดเร็วและแน่นอนตรงตามระยะเวลาการใช้งานซึ่ง

จะเป็นประโยชน์กับบริษัทดังนี้

1.  บริษัทสามารถส่งผู้เชี่ยวชาญของบริษัทให้คำแนะนำแก่ลูกค้าโดยตรง ทำให้สามารถผลิต

สินค้าได้ตรงตามความต้องการและข้อกำหนดของลูกค้า

2.  ให้บริการกับผู้ใช้รายใหญ่ได้โดยตรง ทำให้ลูกค้าเกิดความรู้สึกประทับใจ

3.  ควบคุมการแข่งขันในตลาดได้ง่ายเนื่องจากลูกค้ากลุ่มนี้ต้องการสินค้าที่มีคุณภาพสูงในขณะ

เดียวกันก็มี BRAND LOYALTY สูง ทำให้เป็นการยากสำหรับบริษัทใหม่ที่จะเข้ามา
บริษัทจึงสามารถที่จะ

ควบคุมการแข่งขันในตลาดได้ง่าย

ตลาดต่างประเทศ

บริษัทมีการจำหน่ายสินค้าในต่างประเทศ โดยมีช่องทางการจำหน่ายดังนี้

1.  บริษัทผู้ค้าส่ง (TRADING FIRM และ STOCKIST) บริษัทได้อาศัยบริษัทผู้ค้าส่งในต่างประเทศ

ซึ่งมีสาขาในแต่ละประเทศและได้ติดต่อกันมาเป็นเวลานานในการจำหน่ายสินค้าของบริษัทในต่างประเทศโดยที่

บริษัทเหล่านั้น ทราบถึงความสามารถในการผลิตรวมถึงคุณภาพของผลิตภัณฑ์ของบริษัทเป็นอย่างดี
โดยหาก

เป็นกรณีที่บริษัทจำหน่ายสินค้าให้กับบริษัทผู้ค้าส่ง บริษัทจะขายสินค้าให้ในราคาต่ำกว่าการขายตรง
ขณะที่

หากบริษัทจำหน่ายสินค้าให้กับลูกค้าโดยตรง โดยเป็นการได้รับคำสั่งซื้อผ่านบริษัทผู้ค้าส่ง
บริษัทจะให้ค่าตอบ

แทนตั้งแต่ร้อยละ 1 - 5 ของยอดขาย ขึ้นอยู่กับการตกลงกับตัวแทนบริษัทผู้ค้าส่งนั้น ๆ

2. การขายตรง (END USER)

บริษัทมีการขายตรงกับลูกค้าประเภทโรงงานและอุตสาหกรรมบางประเภท เช่น อุตสาหกรรมน้ำ

ตาลและอุตสาหกรรมก่อสร้าง
ซึ่งลูกค้าต่างประเทศจะมีความไว้วางใจในประสบการณ์และความชำนาญของ

บริษัทที่มีมากว่า 33 ปี ซึ่งในการขายตรงนั้น บริษัทสามารถกำหนดราคาได้ตามลักษณะของผลิตภัณฑ์ที่

บริษัทแนะนำให้ลูกค้าด้วย

3.2.3 ลักษณะของลูกค้าและความสัมพันธ์ระหว่างลูกค้าของบริษัท

ลูกค้าของบริษัทในปัจจุบันมีประมาณ 700 - 800 ราย ทั้งในประเทศและต่างประเทศ ในปี 2550

บริษัทไม่มีคำสั่งซื้อจากลูกค้ารายใดที่สั่งซื้อมีมูลค่ามากกว่าร้อยละ 30
ของรายได้จากการขายรวมของบริษัท

โดยลูกค้าที่มียอดสั่งซื้อสูงสุด คิดเป็นร้อยละ 14 ของรายได้จากการขายรวม ในขณะที่ลูกค้ารายใหญ่
10 ราย

แรกของบริษัทมียอดสั่งซื้อรวมกันคิดเป็นร้อยละ 45 ของรายได้จากการขายรวม
ซึ่งสามารถแยกกลุ่มลูกค้าของ

บริษัทตามยอดขายในปี 2548 - 2550 ได้ดังนี้

  (หน่วย : ล้านบาท)

ปี 2548 ปี 2549 ปี 2550

  ------------------------ ------- ------- ------- ------- ------- -------
                           มูลค่า    ร้อยละ   มูลค่า    ร้อยละ   มูลค่า    ร้อยละ

  ผู้ค้าส่ง                    1,039   65      1,291   75      1,424   76

  การขายตรง (END USER)                                             

  กลุ่มอุตสาหกรรมต่าง ๆ        223     14      101     6       266     14

  กลุ่มโรงงานน้ำตาล           94      6       171     10      51      3

  ผู้รับเหมา                  25      2       97      5       102     5

  อื่น ๆ                     215     13      68      4       36      2

  รวม                      1,596   100     1,728   100     1,879   100
  ------------------------ ------- ------- ------- ------- ------- -------

เนื่องจากบริษัทมีลูกค้าทั้งในและต่างประเทศ ลักษณะของลูกค้าและความสัมพันธ์กับลูกค้าสามารถ

แยกตามตลาดดังกล่าวได้ดังนี้

ตลาดในประเทศ

1. การขายผ่านบริษัทผู้ค้าส่ง

บริษัทมีความสัมพันธ์ค่อนข้างแน่นแฟ้นกับบริษัทผู้ค้าส่งมาโดยตลอด เนื่องจากบริษัทขายสินค้า

ให้ในราคาต่ำกว่าการขายโดยตรงอยู่ร้อยละ 3 – 5
ซึ่งจะทำให้ผู้ขายส่งได้กำไรจากส่วนต่างของราคาขายส่ง

และราคาขายปลีก นอกจากนี้
กลุ่มลูกค้าของผู้ขายส่งคือลูกค้ารายย่อยซึ่งเป็นลูกค้าคนละกลุ่มกับลูกค้าของ

บริษัททำให้ไม่เกิดการตัดราคาแย่งลูกค้ากัน ผู้ขายส่งจะสั่งซื้อสินค้าล่วงหน้าประมาณ 1 สัปดาห์

2. การขายตรง

บริษัทมีการขายโดยตรงให้กลุ่มลูกค้าต่าง ๆ เช่น กลุ่มอุตสาหกรรมน้ำตาล อุตสาหกรรมต่าง ๆ

และกลุ่มผู้รับเหมา ซึ่งกลุ่มลูกค้าเหล่านี้มักจะสั่งซื้อในปริมาณครั้งละมาก ๆ
ตามปริมาณการใช้ของแต่ละ

โครงการ โดยบริษัทจะส่งเจ้าหน้าที่การตลาด
รวมทั้งวิศวกรออกไปให้คำปรึกษาและแนะนำลูกค้าโดยตรง

ทำให้ลูกค้าเกิดความประทับใจ มีการสั่งซื้ออย่างต่อเนื่องและสม่ำเสมอ
รายละเอียดกลุ่มลูกค้าดังกล่าวเป็น

ดังนี้

กลุ่มโรงงานน้ำตาล สินค้าของบริษัทมีคุณสมบัติดีกว่าท่อสแตนเลสธรรมดาในแง่ของการทนการกัด

กร่อนของกรด ซึ่งคุณสมบัตินี้มีความสำคัญมากสำหรับโรงงานน้ำตาล
เนื่องจากในขบวนการทำความสะอาด

หม้อต้มน้ำตาลจะต้องใช้กรดเป็นวัสดุหลัก
บริษัทจึงได้ส่วนแบ่งตลาดในกลุ่มโรงงานน้ำตาลค่อนข้างมากในปัจจุบัน

กลุ่มอุตสาหกรรมต่าง ๆ จากการที่บริษัทมีเทคโนโลยีที่ทันสมัย
สามารถผลิตสินค้าได้ตรงตามความต้องการของลูกค้า
รวมทั้งมีทีมงานวิศวกรผู้ชำนาญการในการให้บริการและคำแนะนำแก่ลูกค้าโดยตรงทำให้

ลูกค้าเดิมของบริษัทและลูกค้ากลุ่มอุตสาหกรรมใหม่ ๆ เช่น อุตสาหกรรมปิโตรเคมี
ให้ความไว้วางใจหันมา

สั่งซื้อสินค้าของบริษัทแทนการสั่งซื้อจากต่างประเทศ

กลุ่มผู้รับเหมา
เนื่องจากบริษัทสามารถผลิตท่อสแตนเลสขัดเงาได้ละเอียดมากกว่าคู่แข่งและยังสามารถผลิตสแตนเลสในรูปแบบต่าง
ๆ ได้ บริษัทจึงได้ส่วนแบ่งตลาดในส่วนนี้เพิ่มมากขึ้นด้วย

ตลาดต่างประเทศ

สินค้าส่งออกของบริษัทมีราคาใกล้เคียงกับสินค้าของคู่แข่งขันและมีคุณภาพที่ได้ตามมาตรฐานสากล

เทียบเท่าต่างประเทศ โดยจะเน้นในด้านการส่งมอบที่ตรงเวลา
ทำให้บริษัทมีลูกค้าต่างประเทศเพิ่มมากขึ้น

เรื่อย ๆ ดังต่อไปนี้

1.บริษัทผู้ค้าส่ง (Trading Firm and Stockist)
บริษัทจะเน้นการขายผ่านผู้ค้าส่งรายใหญ่ในประเทศ

ต่าง ๆ ได้แก่ สหรัฐอเมริกา ปากีสถาน เกาหลี สิงคโปร์ อินโดนีเซีย และอินเดีย เป็นต้น

2.ขายโดยตรง (END USER)

บริษัทได้มีการขายไปให้ผู้ใช้ซึ่งเป็นผู้ประกอบการอุตสาหกรรมน้ำตาลและผู้รับเหมาในประเทศต่าง ๆ
ดังต่อไปนี้ เช่น อินโดนีเซีย อินเดีย ฟิลิปปินส์ สิงคโปร์ เวียดนาม เป็นต้น
โดยลูกค้าจะส่งคำสั่งซื้อมายังบริษัท

โดยตรงหรือผ่านเจ้าหน้าที่ของบริษัทในงานแสดงสินค้าในประเทศนั้น ๆ
ในฐานะตัวแทนผู้ผลิตสินค้าประเภท

ท่อสแตนเลสของประเทศไทย ซึ่งมีคุณภาพเทียบเท่ามาตรฐานสากลโลก
ทำให้ฐานการตลาดของบริษัทขยาย

ออกไปเป็นอย่างมาก

3.3 ภาวะอุตสาหกรรมและการแข่งขัน

3.3.1 อุตสาหกรรมเหล็ก

โครงสร้างอุตสาหกรรมเหล็กสามารถแบ่งได้เป็น 3 ขั้น คือ อุตสาหกรรมเหล็กขั้นต้น ขั้นกลางและ

ขั้นปลายโดยอุตสาหกรรมเหล็กขั้นต้นเป็นอุตสาหกรรมผลิตเหล็กถลุง (Pig Iron) และเหล็กพรุน
(Sponge Iron)

ซึ่งจัดได้ว่าเป็นกระบวนการเริ่มต้นของอุตสาหกรรมเหล็ก
ที่มีความสำคัญอย่างมากต่อการพัฒนาอุตสาหกรรม

เหล็กและอุตสาหกรรมที่ต่อเนื่องจากอุตสาหกรรมเหล็ก
สำหรับอุตสาหกรรมเหล็กขั้นกลางเป็นขั้นที่นำผลิตภัณฑ์

จากการผลิตเหล็กขั้นต้นรวมถึงเศษเหล็ก (Scrap) มาผ่านกระบวนการหลอม
และปรุงน้ำเหล็กให้ได้คุณภาพที่

ต้องการ
แล้วผ่านกระบวนการหล่อให้เป็นผลิตภัณฑ์กึ่งสำเร็จรูปที่มีลักษณะแตกต่างกันตามการนำไปใช้งาน

ส่วนอุตสาหกรรมเหล็กขั้นปลายนั้น มีสัดส่วนการผลิตมากที่สุดในประเทศ
โดยเป็นขั้นของการแปรรูปผลิตภัณฑ์

กึ่งสำเร็จรูปด้วยกระบวนการต่าง ๆ ได้แก่ การรีดร้อน การรีดเย็น การชุบเคลือบผิว
การผลิตท่อเหล็ก การตีขึ้น

รูป ผลิตภัณฑ์ที่ได้จากการผลิตในขั้นนี้ได้แก่ เหล็กเส้น เหล็กลวด เหล็กแผ่นรีดร้อน เหล็กแผ่นรีดเย็น
เหล็ก

แผ่นเคลือบ ซึ่งรวมถึงเหล็กไร้สนิมหรือที่รู้จักกันดีในนามของผลิตภัณฑ์เหล็กกล้าไร้สนิมหรือสแตนเลส

3.3.2 อุตสาหกรรมเหล็กกล้าไร้สนิม

ผลิตภัณฑ์เหล็กกล้าไร้สนิมนั้น เริ่มเป็นที่รู้จักและได้รับความนิยมอย่างแพร่หลายในฐานะที่เป็นทาง

เลือกใหม่ในการนำมาใช้เป็นวัตถุดิบในอุตสาหกรรมการผลิตวัสดุอุปกรณ์แทนที่วัตถุดิบจำพวกเหล็กหรือเหล็ก

กล้า ปัจจัยสำคัญที่ทำให้เหล็กกล้าไร้สนิมได้รับความนิยมเพิ่มมากขึ้นอย่างรวดเร็วนั้น
มาจากความคงทนเนื่องจากเป็นผลิตภัณฑ์ที่มีความได้เปรียบเชิงเปรียบเทียบในด้านต่างๆ ได้แก่
ความต้านทานต่อการกัดกร่อน

จึงไม่เป็นสนิมและไม่ทำปฏิกิริยากับกรดและเกลือที่มีอยู่ในอาหารมีพื้นผิวที่เรียบ
ทำความสะอาดได้ง่ายและสวยงาม ทนความร้อน ความเย็น และการเปลี่ยนอุณหภูมิโดยฉับพลันได้ดี
เป็นต้น ด้วยคุณสมบัติดังกล่าว

ทำให้แรกเริ่มเหล็กกล้าไร้สนิมส่วนใหญ่
มักถูกนำไปใช้เป็นวัตถุดิบของการผลิตในอุตสาหกรรมหนักและอุตสาหกรรมเคมีภัณฑ์ต่าง ๆ
ต่อมาในภายหลังได้มีการนำมาใช้ในอุตสาหกรรมอื่นๆ ที่ต่อเนื่องจากอุตสาห

กรรมเหล็ก เช่น อุตสาหกรรมก่อสร้าง อุตสาหกรรมยานยนต์ อุตสาหกรรมเครื่องใช้ไฟฟ้า
อุตสาหกรรมเฟอร์นิเจอร์ อุตสาหกรรมบรรจุภัณฑ์ และอุตสาหกรรมอาหาร เป็นต้น

ราคาแผ่นเหล็กกล้าไร้สนิมชนิดม้วน ซึ่งเป็นวัตถุดิบหลักของบริษัทเป็นสินค้าประเภท Commodity

จะมีราคาเปลี่ยนแปลงไปตามราคาตลาดโลกและจะเปลี่ยนแปลงราคาไปในทิศทางเดียวกับราคานิกเกิ้ลซึ่งเป็น

ส่วนประกอบสำคัญของแผ่นเหล็กกล้าไร้สนิมชนิดม้วน

ราคาแผ่นเหล็กกล้าไร้สนิมชนิดม้วน

แผ่นเหล็กกล้าไร้สนิมชนิดม้วนซึ่งเป็นวัตถุดิบหลักของบริษัทเป็นสินค้าประเภท Commodity
จะมีราคาเปลี่ยนแปลงไปตามราคาตลาดโลก
และจะเปลี่ยนแปลงราคาไปในทิศทางเดียวกับราคานิกเกิล
ซึ่งเป็นส่วนประกอบสำคัญของแผ่นเหล็กกล้าไร้สนิมชนิดม้วน

[]

กราฟที่แสดงราคาขายเฉลี่ยของเหล็กแผ่นไร้สนิมชนิดม้วนในตลาดโลกระหว่างปี 2544-2550

ที่มา : สถาบันเหล็กและเหล็กกล้าแห่งประเทศไทย

จากกราฟข้างต้นจะเห็นว่า
ราคาขายเฉลี่ยของเหล็กแผ่นไร้สนิมชนิดม้วนรีดร้อนและเหล็กแผ่นไร้สนิมชนิดม้วนรีดเย็นในตลาดโลกระหว่างปี
2544-2550 เพิ่มสูงขึ้นอย่างต่อเนื่อง โดยเฉพาะอย่างยิ่งเพิ่มสูงขึ้นในปี 2549 – 2550
โดยราคาขายเฉลี่ยเหล็กแผ่นไร้สนิมชนิดม้วนรีดร้อนเพิ่มขึ้นจาก 1,134 ดอลลาร์สหรัฐต่อตัน ในปี
2544 เป็น 4,730 ดอลลาร์ของปี 2550
และราคาขายเฉลี่ยเหล็กแผ่นไร้สนิมชนิดม้วนรีดเย็นเพิ่มขึ้นจาก 1,215 ดอลลาร์สหรัฐต่อตัน ในปี
2544 เป็น 4,917 ดอลลาร์สหรัฐต่อตันของปี 2550
ราคาขายเฉลี่ยเหล็กแผ่นไร้สนิมชนิดม้วนที่เพิ่มสูงขึ้นดังกล่าว
เป็นผลกระทบจากปริมาณความต้องการใช้วัตถุดิบในการผลิตเหล็กและผลิตภัณฑ์เหล็กกล้าอื่น ๆ
ทั่วโลกที่เพิ่มสูงขึ้นอย่างต่อเนื่อง
โดยเฉพาะประเทศจีนที่มีปริมาณความต้องการเหล็กกล้าไร้สนิมเพิ่มขึ้นมากในช่วงระยะเวลาดังกล่าว
รวมถึงการยกเลิกมาตรการและโควตาการนำเข้าของประเทศนำเข้าสำคัญ เช่น จีน
และสหรัฐอเมริกา ซึ่งเป็นแรงกระตุ้นให้เกิดการรีบสั่งซื้อเหล็ก ส่งผลให้เกิดการขาดแคลนวัตถุดิบ
เช่น เศษเหล็ก และทำให้ราคาเศษเหล็กปรับตัวสูงขึ้น
ซึ่งเป็นสาเหตุสำคัญทำให้ราคาผลิตภัณฑ์เหล็กกล้าสำเร็จรูปทุกชนิดพุ่งสูงขึ้นอย่างรวดเร็ว
อีกทั้งยังส่งผลต่อราคาโลหะอื่น ๆ เช่น นิกเกิ้ล
ซึ่งเป็นตัวแปรสำคัญต่อราคาวัตถุดิบประเภทรีดร้อนและรีดเย็นที่ใช้ในการผลิตท่อเหล็กกล้าไร้สนิม
ทั้งนี้ราคานิกเกิลได้มีการปรับตัวเพิ่มขึ้นอย่างต่อเนื่องตั้งแต่ปี 2544 เป็นต้นมา
ซึ่งส่งผลให้ราคาเหล็กแผ่นไร้สนิมชนิดม้วนเพิ่มสูงขึ้นตามไปด้วย
ดังจะเห็นได้จากกราฟแสดงราคานิกเกิลเฉลี่ยรายปี นับตั้งแต่ปี 2534 – 2550 ต่อไปนี้

[]

ที่มา : www.metalprices.com

เมื่อพิจารณาในส่วนของการนำเข้าและส่งออกแผ่นเหล็กไร้สนิมชนิดม้วนรีดร้อนและรีดเย็นของประเทศไทย
ระหว่างปี 2545-2550 จะพบว่ามีปริมาณการนำเข้าเพิ่มขึ้นอย่างต่อเนื่อง
โดยส่วนใหญ่เป็นการนำเข้าจากประเทศจีน ไต้หวัน แอฟริกาใต้ เบลเยียม เกาหลี และญี่ปุ่น
การนำเข้าเหล็กกล้าไร้สนิมรีดร้อนเป็นการนำเข้ามาเพื่อใช้ในการบริโภคภายในประเทศเป็นหลัก
ส่วนที่เหลือจะใช้เป็นวัตถุดิบในการผลิตเหล็กกล้าไร้สนิมรีดเย็น
และการส่งออกไปยังต่างประเทศซึ่งถือเป็นสัดส่วนที่น้อย
โดยผู้ผลิตเหล็กกล้าไร้สนิมรีดเย็นมีเพียงรายเดียวในประเทศไทย
ซึ่งมีปริมาณการผลิตเหล็กไร้สนิมรีดเย็นประมาณ 140,000 ถึง 160,000 ตันต่อปี
สำหรับการนำเข้าเหล็กกล้าไร้สนิมรีดเย็นเป็นการนำเข้ามาเพื่อใช้ในการบริโภคภายในประเทศเป็นหลัก
ประเทศส่งออกแผ่นเหล็กไร้สนิมชนิดม้วนรีดร้อนและรีดเย็นที่สำคัญ ได้แก่ ออสเตรเลีย มาเลเซีย
เกาหลี สิงคโปร์ และฮ่องกงทั้งนี้ในช่วงระยะเวลาดังกล่าว
ปริมาณการบริโภคในประเทศมีการเพิ่มขึ้นอย่างต่อเนื่องเช่นกัน
ตามการขยายตัวของภาวะเศรษฐกิจที่เริ่มฟื้นตัวจากวิกฤติเศรษฐกิจ
โดยมีการขยายตัวในภาคอุตสาหกรรมต่าง ๆ
ดังจะเห็นได้จากการอัตราการขยายตัวของเครื่องชี้วัดทางเศรษฐกิจต่าง ๆ ได้แก่
ตัวเลขผลิตภัณฑ์มวลรวมภายในประเทศ (Gross Domestic Product: GDP)
ดัชนีการผลิตภาคอุตสาหกรรม (Manufacturing Production Index: MPI)
และอัตราการใช้กำลังการผลิต (Capacity Utilization) เป็นต้น
ที่มีการขยายตัวอย่างต่อเนื่องตั้งแต่ปี 2542 เป็นต้นมา

ตารางแสดงปริมาณการนำเข้าและส่งออกแผ่นเหล็กไร้สนิมชนิดม้วนรีดร้อนและรีดเย็นของประเทศไทย

  ระหว่างปี 2545 - 2550

  -----------------------------------------------------------------------------
  หน่วย : ตัน         2545      2546      2547      2548      2549      2550
  ----------------- --------- --------- --------- --------- --------- ---------
  ปริมาณการนำเข้า     138,549   171,671   194,184   209,311   307,235   311,180

  ปริมาณการส่งออก     4,556     22,150    24,309    9,770     83,067    94,810
  -----------------------------------------------------------------------------

ที่มา : กรมศุลกากร

เมื่อพิจารณาในส่วนของมูลค่าการนำเข้าและส่งออกท่อเหล็กกล้าไร้สนิมของประเทศไทย
ในระหว่างปี 2545 - 2550 จะพบว่า มูลค่าการนำเข้าท่อเหล็กกล้าไร้สนิมเพิ่มขึ้นอย่างต่อเนื่อง
โดยส่วนมากเป็นการนำเข้าจากประเทศจีน ไต้หวัน ญี่ปุ่น และเกาหลี ทั้งนี้
การเพิ่มขึ้นดังกล่าวเป็นผลมาจากการขยายตัวของการบริโภคภายในประเทศ
ตามการขยายตัวของภาวะเศรษฐกิจที่เริ่มฟื้นตัวจากวิกฤติเศรษฐกิจ
ส่งผลให้มีปริมาณความต้องการท่อเหล็กกล้าไร้สนิมเพิ่มมากขึ้น นอกจากนี้
การนำเข้าที่เพิ่มขึ้นดังกล่าวยังมาจากการขยายตัวของภาคการส่งออก ซึ่งประเทศส่งออกที่สำคัญ คือ
ญี่ปุ่น สหรัฐอเมริกา สิงคโปร์ อินเดีย และปากีสถาน
โดยมีการขยายตัวของมูลค่าการส่งออกเพิ่มขึ้นตั้งแต่ปี 2546 เป็นต้นมา

ตารางแสดงมูลค่าการนำเข้าและส่งออกท่อเหล็กกล้าไร้สนิมปี 2545 - 2550

  -----------------------------------------------------------------------------
  หน่วย : ล้านบาท   2545       2546       2547     2548     2549       2550
  --------------- ---------- ---------- -------- -------- ---------- ----------
  มูลค่าการส่งออก    436.80     431.15     652.24   913.20   1,787.90   1,019.80

  มูลค่าการนำเข้า    334.57     402.44     525.79   765.18   817.08     1,016.22
  -----------------------------------------------------------------------------

ที่มา : กรมศุลกากร

แนวโน้มภาวะอุตสาหกรรมในอนาคต

จากบทบาทที่เพิ่มขึ้นของเหล็กกล้าไร้สนิมในการเป็นวัตถุดิบหลักสำคัญในขั้นตอนการผลิตของอุตสาหกรรมประเภทต่างๆ
ดังนั้น การเติบโตของอุตสาหกรรมเหล็กกล้าไร้สนิมจึงขึ้นอยู่กับการเติบโตของเศรษฐกิจโดยรวม
และของภาคอุตสาหกรรมต่างๆ โดยตั้งแต่ปี 2542 เป็นต้นมา ภาคอุตสาหกรรมต่าง ๆ
ของประเทศมีการขยายตัวอย่างต่อเนื่อง
ดังจะเห็นได้จากอัตราการขยายตัวของเครื่องชี้วัดทางเศรษฐกิจต่าง ๆ
ไม่ว่าจะเป็นการเติบโตของตัวเลขผลิตภัณฑ์มวลรวมภายในประเทศ (Gross Domestic
Products: GDP) ดัชนีการผลิตภาคอุตสาหกรรม (Manufacturing Production Index:
MPI) หรืออัตราการใช้กำลังการผลิต (Capacity Utilization)

จากข้อมูลของธนาคารแห่งประเทศไทย
ผลิตภัณฑ์มวลรวมภายในประเทศมีอัตราการขยายตัวค่อนข้างต่อเนื่องตั้งแต่ปี 2542

[]

ที่มา: ธนาคารแห่งประเทศไทย

เมื่อพิจารณาถึงดัชนีผลผลิตอุตสาหกรรมจะพบว่ามีอัตราการขยายตัวอย่างต่อเนื่องตั้งแต่ปี 2542
ซึ่งการที่ดัชนีผลผลิตอุตสาหกรรมเพิ่มขึ้นจะส่งผลให้อัตราการใช้กำลังการผลิตเพิ่มสูงขึ้นด้วย
โดยในช่วงปี 2548 เป็นต้นมาจนถึงปี 2550
อัตราการใช้กำลังการผลิตโดยรวมเพิ่มสูงขึ้นจนใกล้กับอัตราการใช้กำลังการผลิตในช่วงก่อนวิกฤติเศรษฐกิจ

[]

ที่มา : ธนาคารแห่งประเทศไทย

  []

ที่มา : ธนาคารแห่งประเทศไทย

คู่แข่งและภาวะการแข่งขัน

การแข่งขันในธุรกิจสแตนเลสในประเทศไทยค่อนข้างรุนแรง
ทั้งการแข่งขันจากผู้ประกอบการภายในประเทศ รวมทั้งมีการแข่งขันจากประเทศจีน
ซึ่งมีลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่า
แต่มีคุณภาพที่ไม่เทียบเท่ากับของบริษัท ในส่วนของตลาดต่างประเทศ มีการแข่งขันไม่รุนแรงนัก
คู่แข่งส่วนมากเป็นผู้ประกอบการภายในประเทศของแต่ละประเทศนั้นๆ
อุตสาหกรรมสแตนเลสในประเทศไทยมีผู้ผลิตอยู่ประมาณ 11 - 12 ราย โดยเป็นผู้ผลิตรายใหญ่ ๆ
ประมาณ 6 ราย ตามรายชื่อดังนี้

+-------------------------------------------+--------------------------+
| บริษัท                                      | ผลิตภัณฑ์                   |
+===========================================+==========================+
| 1. TGPRO                                  | ท่ออุตสาหกรรมหนักทั่วไป       |
|                                           |                          |
|                                           | ท่ออาหารและท่อเฟอร์นิเจอร์    |
+-------------------------------------------+--------------------------+
| 2. NASTAO (THAILAND) CO., LTD.            | ท                        |
|                                           | ่ออุตสาหกรรมและท่อเฟอร์นิเจอร์ |
+-------------------------------------------+--------------------------+
| 3. กลุ่มผู้ผลิตที่มีกำลังการผลิตประมาณร้อยละ 10      | ท่อเฟอร์นิเจอร์              |
| ของกำลังการผลิตรวม ดังนี้ THAI UNICOIL CO.,    |                          |
| LTD บริษัท เกรท เซ็นทรัล หจก.วิจิตราภรณ์รังสี      |                          |
| และบจก.ศูนย์บริการเหล็กโลหะกิจ                 |                          |
+-------------------------------------------+--------------------------+

ผู้ผลิตที่ถือว่าเป็นคู่แข่งโดยตรงของบริษัท คือ NASTAO (THAILAND) CO., LTD.
และกลุ่มที่มีกำลังการผลิตแต่ละรายประมาณร้อยละ 10 ของกำลังการผลิตรวม
แต่ด้วยประสบการณ์ในการดำเนินงานที่ยาวนานกว่า 33 ปี
และความพยายามในการพัฒนาคุณภาพของสินค้าโดยการใช้เครื่องจักรที่ทันสมัยทำให้บริษัทเป็นผู้ครอบครองตลาดส่วนใหญ่ในปัจจุบัน
ซึ่งเมื่อพิจารณาถึงคุณภาพของสินค้าแล้ว สินค้าของบริษัทจะมีคุณภาพดีกว่าคู่แข่งขัน เช่น
ท่ออุตสาหกรรมกึ่งลบตะเข็บที่มีคุณภาพสม่ำเสมอตลอดแม้ตรงรอยเชื่อม (SEMI-SEAMLESS TUBE)
ท่อเฟอร์นิเจอร์ที่มีความเงามากกว่าคู่แข่งขัน นอกจากนี้
บริษัทยังสามารถผลิตท่อสแตนเลสที่ใช้ในอุตสาหกรรมอาหารประเภทนมและเครื่องดื่ม (SANITARY
TUBE) เป็นรายแรกในประเทศไทย

เนื่องจากบริษัทสามารถผลิตสินค้าที่มีคุณภาพทัดเทียมกับต่างประเทศแต่มีราคาถูกกว่า
จึงทำให้ลูกค้าที่เคยสั่งซื้อสินค้าจากต่างประเทศหันมาใช้สินค้าที่ผลิตในประเทศทดแทนการนำเข้ามากขึ้น
ดังนั้นผู้ผลิตชาวต่างประเทศจึงไม่ได้เป็นคู่แข่งที่สำคัญของบริษัท อย่างไรก็ตาม
ในปัจจุบันเริ่มมีการแข่งขันจากผู้ผลิตจากประเทศจีน
ซึ่งมีลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่า
แม้ว่าจะมีคุณภาพที่ไม่เทียบเท่ากับของบริษัท สำหรับคู่แข่งขันในส่วนของตลาดต่างประเทศ
ส่วนมากจะเป็นผู้ประกอบการภายในประเทศของแต่ละประเทศนั้น ๆ

ส่วนการแข่งขันในตลาดแผ่นสแตนเลสจัดว่าไม่รุนแรงและเนื่องจากผู้ประกอบการรายอื่นมักจะนำเข้าแผ่นสแตนเลสด้วยตนเอง
เนื่องจากไม่มี COIL CENTER เป็นของตนเอง หรือซื้อม้วนสแตนเลสจากผู้ผลิตในประเทศไทย
เพื่อนำไปจ้าง COIL CENTER อื่นตัดอีกทีหนึ่ง ทำให้มีต้นทุนราคาสินค้าสูง
ในขณะที่บริษัทมีจุดเด่นเหนือคู่แข่งเนื่องจากมี COIL CENTER เป็นของตนเอง
ซึ่งสามารถตัดแผ่นสแตนเลสที่มีความหนาได้มากกว่าคู่แข่งทำให้ต้นทุนการผลิตของบริษัทต่ำกว่า
นอกจากนี้บริษัทยังมีฐานลูกค้าท่อสแตนเลสเดิมซึ่งมักจะสั่งซื้อท่อสแตนเลสควบคู่ไปกับแผ่นสแตนเลสทำให้ง่ายต่อการหาตลาดมารองรับ

อำนาจต่อรองของบริษัทและลูกค้าเกี่ยวกับการซื้อขายสินค้านั้นขึ้นอยู่กับการตัดสินใจซื้อสินค้าของลูกค้าแต่ละครั้ง
โดยจะให้ความสำคัญต่อปัจจัยต่าง ๆ ได้แก่ ราคาตลาดโลกของสแตนเลส คุณภาพของสินค้า
ความหลากหลายของสินค้า บริการส่งมอบ
ตลอดจนการบริหารสินค้าคงคลังของลูกค้าให้มีประสิทธิภาพ กล่าวคือ
ลูกค้าจะทำการสั่งซื้อเมื่อมีความต้องการเท่านั้น ในส่วนของบริษัทนั้น
บริษัทจะให้ความสำคัญต่อการพิจารณาฐานะทางการเงินของลูกค้ามากขึ้น
เพื่อป้องกันปัญหาหนี้สูญที่อาจจะเกิดขึ้นในอนาคต

สำหรับตลาดต่างประเทศนั้น
อำนาจการต่อรองระหว่างบริษัทและลูกค้าอยู่ที่ความแน่นอนของการส่งมอบสินค้า
รวมทั้งคุณภาพของสินค้าเป็นสำคัญ

  3.4 การจัดหาผลิตภัณฑ์

  3.4.1 จำนวนโรงงาน

โรงงานของบริษัทมีจำนวน 1 แห่ง ซึ่งตั้งอยู่ที่ 99 ถนนห้วยโป่ง-หนองบอน

ตำบลห้วยโป่ง อำเภอเมือง จังหวัดระยอง เนื้อที่รวม 204-0-72.9 ไร่

3.4.2 กำลังการผลิตเต็มที่และปริมาณการผลิตจริง

ตารางแสดงกำลังการผลิตเต็มที่และกำลังการผลิตจริงแยกตามผลิตภัณฑ์ดังนี้

(หน่วย : ตัน)

  ----------------- ----------- ---------- ----------- ----------- ---------
  ปี                 ท่อ          แผ่น        เพลา        อื่น ๆ        รวม

  กำลังการผลิตเต็มที่    8,153       5,661      3,261       136         17,212

  กำลังการผลิตจริง                                                    

  2548              8,237       2,752      85          -           11,074

  2549              7,580       1,434      5           -           9,019

  2550              7,416       1,643      -           -           9,059

  % การใช้กำลังการผลิต                                                

  2548              101.03      48.60      2.61        -           64.33

  2549              92.97       25.33      0.15        -           52.40

  2550              90.69       29.02      -           -           52.63
  ----------------- ----------- ---------- ----------- ----------- ---------

กำลังการผลิตเต็มที่คำนวณจากกำลังการผลิตจากการผลิตวันละ 1 กะ กะละ 8 ชั่วโมง จาก 248
วัน

บริษัทมีนโยบายการผลิตที่สำคัญ คือ จะผลิตในปริมาณตามการคาดการณ์ยอดขายของเดือนถัดไป

และจะปรับปรุงด้วยยอดขายจริงที่เกิดขึ้นในเดือนนี้ ตลอดจนปรับปรุงด้วย MINIMUM STOCK
ที่กำหนดไว้

ของสินค้าแต่ละประเภท

  3.4.3 วัตถุดิบและผู้จำหน่ายวัตถุดิบ

วัตถุดิบที่สำคัญในการผลิตท่อสแตนเลสและแผ่นสแตนเลสคือม้วนสแตสเลสซึ่งมี 2 ประเภท คือ
ม้วนสแตนเลสรีดร้อน (HOT ROLL) และม้วนสแตนเลสรีดเย็น (COLD ROLL) ส่วนวัตถุดิบอื่นได้แก่
ลวด สแตนเลส (Wire Rod) ใช้ในการผลิตเพลาแสตนเลสในปี 2549
บริษัทมีต้นทุนวัตถุดิบสแตนเลสรีดร้อน และ

รีดเย็นรวมทั้งลวดสแตนเลส คิดเป็นสัดส่วนประมาณร้อยละ 94
ของต้นทุนการผลิตและมีสัดส่วนการใช้วัตถุดิบหลักของบริษัท คือ ม้วนสแตนเลสรีดร้อน
รีดเย็นและลวดสแตนเลสเท่ากับ 59 : 41 : 0 ตามลำดับ

  ม้วนสแตนเลสที่บริษัทสั่งซื้อทั้ง 2 ประเภท จะมีขนาดหน้ากว้างมาตรฐานที่ประมาณ 1,000 –

1,600 มม. แต่จะมีความหนาต่างกันโดยม้วนสแตนเลสรีดร้อนจะมีความหนาตั้งแต่ 2 ม.ม. ขึ้นไป
ส่วนม้วน

สแตนเลสรีดเย็นจะได้จากการนำม้วนสแตนเลสรีดร้อนมารีดซ้ำ
โดยผ่านกระบวนการใช้ความร้อนและมีความหนาตั้งแต่ 0.5 - 2.0 มม.

แหล่งวัตถุดิบประเภทม้วนสแตนเลสรีดร้อน
จะใช้เป็นวัตถุดิบกับงานการผลิตสินค้าที่มีความคงทนต่อแรงดันสูงและทนต่อความกัดกร่อนของกรดและด่างสูง
ในขณะที่วัตถุดิบประเภทม้วนสแตนเลสรีดเย็น

จะใช้เป็นวัตถุดิบกับงานการผลิตสินค้าสแตนเลสประเภทที่ใช้ในการตบแต่งอาคารบ้านเรือน
และใช้สำหรับสินค้าสแตนเลสที่ไม่ต้องใช้ความดันสูง

แหล่งวัตถุดิบในอดีต ทั้งม้วนสแตนเลสรีดร้อนและม้วนสแตนเลสรีดเย็นต้องพึ่งพาการนำ

เข้าจากต่างประเทศทั้งหมด เช่น เยอรมัน เกาหลีและฝรั่งเศส เป็นต้น แต่นับตั้งแต่เดือนเมษายน
2537 เป็นต้น

มา
บริษัทเริ่มสั่งซื้อม้วนสแตนเลสรีดเย็นจากผู้ผลิตในประเทศซึ่งมีอยู่เพียงรายเดียวและยังคงต้องนำเข้าม้วน

สแตนเลสรีดร้อนจากต่างประเทศ
ซึ่งมีจำหน่ายทั่วโลกหรือซื้อจากผู้แทนจำหน่ายของผู้ผลิตที่ตั้งอยู่ในประเทศ

ไทย อย่างไรก็ตาม ตั้งแต่ปี 2548 เป็นต้นมา
บริษัทเริ่มลดสัดส่วนการสั่งซื้อวัตถุดิบสแตนเลสรีดเย็นจากผู้ผลิตภายในประเทศรายดังกล่าวลง
โดยได้สั่งซื้อจากผู้จำหน่ายภายในประเทศมากขึ้น เนื่องจากได้รับเครดิตทาง

การค้าในระยะเวลาที่ยาวนานกว่า โดยในปี 2550
บริษัทไม่มียอดซื้อวัตถุดิบสแตนเลสรีดเย็นจากผู้ผลิตราย

ใหญ่ดังกล่าวเมื่อเทียบกับปี 2549 ที่มียอดซื้อคิดเป็นสัดส่วนร้อยละ 10 ของยอดซื้อวัตถุดิบทั้งหมด
นอกจากนี้

ในปี 2550
บริษัทได้มีการสั่งซื้อวัตถุดิบสแตนเลสรีดร้อนและรีดเย็นจากผู้จำหน่ายในประเทศรายหนึ่งประมาณ

ร้อยละ 22 ของยอดซื้อวัตถุดิบทั้งหมดลดลงจากปี 2548 ที่มีสัดส่วนร้อยละ 23
ของยอดซื้อวัตถุดิบทั้งหมด

โดยส่วนใหญ่เป็นการสั่งซื้อวัตถุดิบสแตนเลสรีดเย็นมากขึ้น
เนื่องจากได้รับเครดิตทางการค้าที่ยาวนานกว่า

ดังที่กล่าวข้างต้น ทั้งนี้
บริษัทมีความสัมพันธ์ที่ดีกับผู้ผลิตภายในประเทศและผู้จัดจำหน่ายดังกล่าวและไม่เคย

มีปัญหาในการสั่งซื้อวัตถุดิบ

มูลค่าการซื้อวัตถุดิบในประเทศและต่างประเทศระหว่างปี 2548 - 2550

(หน่วย : ล้านบาท)

  ------------------------- --------------- --------------- --------------
                            2548            2549            2550

  มูลค่าการซื้อวัตถุดิบในประเทศ    772             526             796

  มูลค่าการซื้อวัตถุดิบต่างประเทศ   585             586             746

  รวม                       1,357           1,112           1,542
  ------------------------- --------------- --------------- --------------

  ------------------------- --------------- --------------- --------------
                            2548            2549            2550

  สัดส่วนการสั่งซื้อวัตถุดิบ (%)                                     

  ในประเทศ                  57              57              52

  ต่างประเทศ                 43              43              48

  รวม                       100             100             100
  ------------------------- --------------- --------------- --------------

  3.4.4 ปัญหาเกี่ยวกับวัตถุดิบ

  เนื่องจากวัตถุดิบของบริษัทจำเป็นจะต้องนำเข้าจากต่างประเทศทั้งทางตรงและทางอ้อมซึ่ง

ได้แก่ ม้วนสแตนเลสประเภทรีดร้อนและรีดเย็น
จึงทำให้การเปลี่ยนแปลงของราคาวัตถุดิบขึ้นอยู่กับปัจจัย

สำคัญ ๆ 2 ประการ คือ ราคาวัตถุดิบของม้วนสแตนเลสของตลาดโลกและอัตราแลกเปลี่ยน

เนื่องจากสแตนเลสรีดร้อนและรีดเย็นซึ่งเป็นวัตถุดิบหลักของบริษัท เป็นสินค้าประเภทCommodity
ซึ่งจะมีราคาเปลี่ยนแปลงไปตามราคาของตลาดโลก
โดยจะเปลี่ยนแปลงไปในทิศทางเดียวกับราคาของนิกเกิ้ลซึ่งเป็นส่วนผสมหลักของสแตนเลสรีดร้อนและรีดเย็น
ทั้งนี้ ที่ผ่านมาราคานิกเกิลมีความ

ผันผวนมาก โดยมีการเปลี่ยนแปลงทั้งขึ้นและลง อย่างไรก็ตามตั้งแต่ปี 2544 เป็นต้นมา
ราคานิกเกิ้ลมีการเพิ่มขึ้นอย่างค่อนข้างต่อเนื่อง
บริษัทได้ลดความเสี่ยงจากความผันผวนของราคาวัตถุดิบโดยในช่วงที่ราคาวัตถุดิบอยู่ในช่วงขาขึ้นบริษัทจะติดตามการเคลื่อนไหวของราคาวัตถุดิบอย่างใกล้ชิดเพื่อที่ทราบถึงแนวโน้ม

ของราคาวัตถุดิบและนำมาใช้ในการคำนวณต้นทุนการผลิตและกำหนดราคาขาย
สำหรับในช่วงที่ราคาวัตถุ

ดิบอยู่ในช่วงขาลง บริษัทจะชะลอการสั่งซื้อวัตถุดิบลง
ซึ่งในปัจจุบันบริษัทมีการพิจารณาและอนุมัติการซื้อวัตถุดิบเป็นรายสัปดาห์
ในส่วนของอัตราแลกเปลี่ยนนั้น หลังจากที่ประเทศไทยได้เปลี่ยนแปลงอัตราแลก
เปลี่ยนเป็นการกำหนดอัตราแลกเปลี่ยนลอยตัว จึงทำให้มีผลกระทบอย่างมากต่อราคาวัตถุดิบ
ซึ่งบริษัทจะ

ไม่สามารถควบคุมได้อย่างเต็มที่
จะทำได้เพียงแต่การป้องกันความเสี่ยงของอัตราแลกเปลี่ยนโดยวิธีการซื้ออัตราแลกเปลี่ยนล่วงหน้าบางรายการเท่านั้น
อย่างไรก็ตาม อัตราแลกเปลี่ยนของเงินบาทค่อนข้างมีเสถียร ภาพมากตั้งแต่ปี 2543 เป็นต้นมา
ทำให้บริษัทสามารถประมาณการต้นทุนของวัตถุดิบได้แม่นยำมากขึ้น

  3.5 ผลกระทบต่อสิ่งแวดล้อม

บริษัทได้เล็งเห็นถึงความสำคัญของการกำจัดมลภาวะที่เกิดจากกากหรือของเสียจากอุตสาหกรรม
เพื่อไม่ให้เกิดผลกระทบต่อสุขภาพของประชาชนและเป็นการรักษาสิ่งแวดล้อม จึงได้ว่าจ้างบริษัท
กลางดง ไลม แอนด์ เอ็กซ์เพิร์ทเอ็นไวรอนเมนท์ จำกัด
ในการให้บริการกำจัดกากตะกอนจากระบบบำบัด โดยการเผาในเตาเผาปูนขาว
รวมถึงการจ้างให้จัดเก็บรวบรวมและขนส่งของเสียเพื่อนำไปบำบัดหรือกำจัด

ในด้านสิ่งแวดล้อม
บริษัทอยู่ภายใต้การควบคุมของกรมอุตสาหกรรมโรงงานโดยการดูแลของอุตสาหกรรมจังหวัดระยอง
ซึ่งได้กำหนดให้บริษัทต้องจัดหาบริษัทที่ให้บริการกำจัดขยะอุตสาหกรรมโดยบริษัทได้ดำเนินการแล้วตามกล่าวข้างต้น
ทั้งนี้
กรมอุตสาหกรรมโรงงานไม่ได้กำหนดให้บริษัทต้องจัดทำรายงานการประเมินเกี่ยวกับผลกระทบต่อสิ่งแวดล้อมแต่อย่างใด
และที่ผ่านมาบริษัทไม่เคยมีข้อพิพาทด้านสิ่งแวดล้อมแต่อย่างใด